น่าสงสาร
นอกจากทำธุรกิจธนาคารแล้ว อีกหน่อยธนาคารกรุงไทยอาจจะต้องเทรนนิ่งพนักงานให้มาเป็นกรรมการห้ามมวย ที่จะมีการมาปะลองฝีมือกันทุก 15 วัน ในการมาจองซื้อสลากกินแบ่งรัฐบาล ของรายย่อย ผ่านตู้เอทีเอ็มของ ธนาคารกรุงไทย
19 ม.ค. 2559

นอกจากทำธุรกิจธนาคารแล้ว อีกหน่อยธนาคารกรุงไทยอาจจะต้องเทรนนิ่งพนักงานให้มาเป็นกรรมการห้ามมวย ที่จะมีการมาปะลองฝีมือกันทุก 15 วัน ในการมาจองซื้อสลากกินแบ่งรัฐบาล ของรายย่อย ผ่านตู้เอทีเอ็มของ ธนาคารกรุงไทย
ที่ถึงขั้นทะเลาะเบาะแว้งและทำร้ายร่างกายกัน นี่ก็เพราะแย่งกันเป็นคิวแรกที่จะได้กดจองซื้อหวยของรัฐ แบบว่าถ้าใครจองที่แล้ว จะลุกไปเข้าห้องน้ำ หาของกินไม่ได้ ให้คนมานั่งจองแทนก็ไม่ได้ เพราะถือว่าไม่ยุติธรรม
เพราะของดีมีไม่มาก ทำให้ผู้ค้าสลากรายย่อยมานั่งนอนหน้าตู้เอทีเอ็มเพื่อจองคิวก่อนวันจองจริง 1 วัน ทุกงวด นับว่าธนาคารได้ รปภ.มาเฝ้าตู้เอทีเอ็มฟรีๆ
แต่ที่น่าเบื่อที่สุด คือ มานั่งนอนรอค้างคืนหน้าตู้เอทีเอ็ม พอถึงคิวกดตู้ เอทีเอ็มขัดข้อง เป็นทุกงวด สุดท้ายลูกค้าที่มาเฝ้าตู้ให้ก็เปลี่ยนไปทุบตีตู้เอทีเอ็มแทน
สงสารตู้เอทีเอ็มธนาคารกรุงไทยจริงๆ ฮ่า ฮ่า